cyanic-selkie/wikianc huggingface dataset:
Թիթեռնիկ ձուկ
Բնակությունը ակվարիումի մեջ
Հայտնի ակվարիումային ձուկ է։ Ձուկ–թիթեռնիկին ակվարիումում պահելու համար անհրաժեշտ է 20-30սմ բարձրությամբ ակվարիում մեծ ջրային մակերեսով, որի ծավալը չպետք է քիչ լինի 100լ-ից, որը վերևից սերտ փակվում է կափարիչով կամ ապակով։ Ջրի և կափարիչի հեռավորությունը պետք է լինի մոտ 10-15 սմ։ Ջրի ջերմաստիճանը պետք է լինի = +25…+30 °C, рН = 6,0—7,2, ջրի կոշտությունը = 2—10 °dH (առավելագույնը — 15 °dH), աէրացիա, ֆիլտրացիա, ջրի անըդհատ փոխում։ Ակվարիումի մեջ սովորաբար տնկում են բույսեր խոշոր, լողացող տերևներով, որոնց տակ այս ձկները անց են կացնում ցերեկային ժամերը։ Երեկոյան նրանք որպես կանոն ակտիվանում են և սկսում որսը։ Հանգիստ վիճակում ձուկ–թիթեռնիկը լողում է ջրի հենց մակերեսին կրծքային լողակը տարածած, և նրա ծայրերը հպվում են մակերեսին և ցած կախված փորային երկար թելանման չառագայթներով, որոնք շատ խոցելի են այլ ակվարիումային ձկների համար։ Հետևաբար խորհուրդ է տրվում թիթեռնիկ-ձկանը պահել միայն հատակային կենսակերպ վարող ձկների հետ։ Բազմացման խաղերը սովորաբար տեղի են ունենում երեկոյան կամ գիշերը։ Արուները լողում են ճաղրող «թռիչքով» էգերի շուրջը երկար պարույրներով, պարբերաբար միանալով նրան հետ։ Զուգավորումների միջև ընկած ժամանակահատվածը կազմում է 3-ից 12 րոպե, քանակը՝ 5-10: Սերմնահեղուկը, որը մեկ անգամ արուի կողմից ներմուծվում է, ըստ երևույթին կարող է պահպանվել, քանի որ երբեմն ձվադրումները երբեմն կատարվում է առանց երկրորդ բեղմնավորման։ Էգին, մի քանի բեղմնավորումներից հետո, սովորաբար առանձնացնում են առանձին ակվարիում, մոտավորապես 50 լիտր տարողությամբ (օրինակ, 60 × 40 × 25 սմ)։ Էգը սովորաբար դնում է 80-ից 220 բեղմնավորված, դարչնագույն ձվեր, 2.2-2.4 մմ տրամագծով, լողացող բույսերի մեջ։ Խավիարը զարգանում է լողալով ջրի մակերևույթին մոտ։ Խավիարն անմիջապես վերցվում է, հակառակ դեպքում այն կարող է դառնալ կեր։ Ինկուբացիոն շրջանը + 25 ... + 28 °C ջերմաստիճանում տևում է 36-50 ժամ։ Ձվերից դուրս են գալի 4.2-4.6 մմ երկարությամբ նախաթրթուրները։ Թրթուրներին կերակրում եմ կենդանի դաֆնիաներով, որոնք այդ վիճակում չեն իջնում ջրի հատակը, ցիկլոպներով, ճանճերի թրթուրներով։ Մատղաշը հասունանում է 12-16 ամսական հասակում։ Չափահաս ձկներին կերակրում են միջատներով. ծղրիդներ, ճանճեր, բզեզներ, մորեխներ, դրանց թրթուրներով և այլն, ինչպես նաև անձրևաորդերի փոքր հատվածներով և փոքր ձուկներով։ Նախքան կերակրելը դրանք հաճախ մշակում են վիտամինների և հորմոնների միկրո դոզաներով։ Եթե նամն կեր չկա, ապա դրան կարող է փոխարինվել հում մսի փոքր կտորը, ծովախեցգետին։ Չոր կերակրման ժամանակ կարող է զարգանալ ավիտամինոզ։ Ոչ նորմալ վիճակի առաջին նշաններն են ձկների ջրի ստորին կամ միջին շերտերը իջնելը (իհարկե, եթե դա քնելու վիճակը չէ, կամ վախը)։ Օպիմալ պայամաններում ակվարիումի մեջ ձուկ-թիթեռնիկը աճում է մինչև 15 սմ և ապրում է մինչև 6 տարի։
Դասակարգում
Համաձայն վերջին մոլեկուլային ուսումնասիրությունների Pantodontidae ընտանիքը հանդիսանում է քույր խումբ բոլոր մյուս արավանոիդների նկատմամբ։ 2012 թ. Լիբանանի ծովային նստվածքներից նկարագրվել է այս ընտանիքի կավճային շրջանի բրածո տեսակը, որը անվանվել է Prognathoglossum kalassyi: Ենթադրվում է, որ դրանք եղել են ծովային ձկներ, որոնք սնվում էին ավելի փոքր ձկներով։ Նրանց համար բնութագրական է եղել լայն վերին բերանը է գրեթե ուղղահայաց տեղադրված ծնոտներով, փոքր ատամներ։ Գտնված օրինակը ուներ 15,5 սմ ընդհանուր երկարություն ։
Արտաքին հղումներ
Ձուկ–թիթեռնիկը FishBase տվյալների բազայում Moelants T. 2010. Pantodon buchholzi. The IUCN Red List of Threatened Species. Version 2014.3.
Կատեգորիա:Չվտանգված տեսակներ Կատեգորիա:Կենդանիներ այբբենական կարգով Կատեգորիա:Ակվարիումային ձկներ
Էրիկ Բրանն
Էրիկ Քիտ Բրանն (Eric Keith Brann ), ծննդյամբ Ռիկ Դևիս, նաև հայտնի է Էրիկ Բրանն անվամբ՝ ամերիկացի երաժիշտ, 1960֊-ական թվականների վերջին «Iron Butterfly» էիսիդ ռոք խմբի կիթառահար։ Կոլեկտիվում իր ամենամեծ նվաճումը եղել է մասնակցությունը իրենց հայտնի հիթում, տասնյոթ րոպեանոց «In-A-Gadda-Da-Vida» կոմպոզիցիան (1968), գրվել է, երբ եղել է 17 տարեկան ։
Կենսագրություն
Ծնվել է Պիկին քաղաքում (Իլինոյս նահանգ)։ Բոստոնում (Մասաչուսեթս նահանգ)՝ թավջութակի բաժնում ստացել է կրթություն, Բրաննը, լինելով հրաշամանուկ խաղացել է Բոստոնի սիմֆոնիայի նվագախմբում, բայց վերջում որոշել է դառնալ ռոք կիթառահար, 16 տարեկանում միացել է Iron Butterfly֊ին։ Նա խաղացել է Ռոն Բուշի, Դուգ Ինգլոյի և Լի Դորմանի հետ՝ 1967 թվականից մինչև 1969 թվական ։ Առաջին ալբոմը, գրվել է այդ խմբով, In-A-Gadda-Da-Vida վաճառվել է 30 միլլիոն տպաքանակով, ինչպես նաև արժանացել է առաջին պլատինե մրցանակին, և Billboard ամսագրի տարբերակով հիթ֊շքերթի ընթացքում մնացել է գրեթե երեք տարի։ Ինչպես նաև Բրաննը «Termination» կոմպոզիցիային վերագրել է հեղինակակցություն, որը նա գրել է Դորմանի հետ միասին, և ինչը նշված է ալբոմի մեջ ։
Թուրք կիպրացիներ
Թուրք կիպրացիները Τουρκοκύπριοι [lemeˈsos], թուրքերեն՝ Kıbrıs Türkleri) էթնիկ թուրքեր են, որոնք բնակվում են Կիպրոսում։ Թուրք կիպրոսցիներ թիվը աշխարհում կազմում է ավելի քան 1 մլն., որոնք հիմնականում բնակվում են չճանաչված Հյուսիսային Կիպրոսում, Թուրքիայում, ԱՄՆ-ում և Մեծ Բրիտանիայում։ Նրանց մայրենի լեզուն համարվում է Կիպրոսյան թուրքերենը, որը թյուրքական լեզվախումբի լեզուներից մեկն է։
Արտաքին հղումներ
Կատեգորիա:Հյուսիսային Կիպրոս
Էրիկ Բրանն
Կենսագրություն
1970 թվականին Բրաննը Iron Butterfly–ի նախկին մասնակցի հետ՝ Դարրել Դելոարի հետ, կազմավորել է նոր խումբ՝ Flintwhistle, որը քիչ տարիներ է գոյություն ունեցել։ Բրանն 1972 և 1973 թվականների միջև մեծ մասը աշխատել է ստուդիայում։ 1973 թվականին նա ձայնագրել է երկու դեմոձայնագրություններ MCA Records պիտակի վրա, որը կարելի է փնտրել բուտլեգոներում, տեղադրված է համացանցում։ Ամենաշատ հայտնի երգերը այդ դեմոձայնագրություններից համարվում են «Hard Miseree», «Am I Down», և «Scorching Beauty» հին տարբերակով կոմպոզիցիաները։ 1974 թվականին նա վերամիավորվել է Ռոն Բուշի հետ, որպեսզի ստեղծեն Iron Butterfly նոր կազմը, 1975 թվականին գրվել է ալբոմ՝ Scorching Beauty, առաջնային բաղկացած էր Բրաննի կիթառից և վոկալից, Բուշին հանված, Ֆիլլիպ Կրամերը բասի վրա և Գովարդա Ռեիտզեսը ստեղնայինի վրա։ Նույն տարվա վերջում խումբը թողարկել է Sun and Steel ալբոմը՝ Բիլ Դե Մարտինեսի հետ միասին, որը այդ ընթացքում փոխարինել է Ռեիտզեցին։ Ոչ մեկը, ոչ էլ մյուս ալբոմը լավ չեն վաճառվել, և խումբը շուտով լուծարվել է (մոտավորապես 1977 թվականի ամռանը և այդ ժամանակ վերականգնվել է այլ կազմով)։
Հետագայում Բրաննը, երբեմն համերգներին վերամիավորվել է Iron Butterfly֊ի հետ և աշխատել է իր դեբլյուտային սոլո ալբոմի վրա, մինչև իր մահը՝ սրտի կաթվածից, 2003 թվականին։ Մահը վրա է հասել բարդությունների հետևանքով, պայմանավորված է բնական արատով, որի դեմ Բրաննը երկար տարիներ պայքարել է ։
Ծանոթագրություն
<references group="" responsive="1">
Արտաքին հղումներ
Կատեգորիա:Ամերիկացի երաժիշտներ Կատեգորիա:Ամերիկացի կիթառահարներ Կատեգորիա:Կաթվածից մահացածներ Կատեգորիա:Սրտամկանի ինֆարկտից մահացածներ
Ռոմանոս Մելիքյանի անվան պետական երաժշտական քոլեջ
Ռոմանոս Մելիքյանի անվան պետական երաժշտական քոլեջ, Ռոմանոս Մելիքյանի անվան Երևանի երաժշտական ուսումնարան, հիմնադրվել է 1923 թվականին, Ռոմանոս Մելիքյանի նախաձեռնությամբ՝ նորաստեղծ կոնսերվատորիային կից։ 1954 թվականին կոչվել է Ռոմանոս Մելիքյանի անունով։ Մինչև 1975 թվականը տվել է 3000-ից ավելի շրջանավարտ, այդ թվում ճանաչված կոմպոզիտորներ, երաժիշտ-կատարողներ, միջազգային փառատոների և այլ մրցույթների դափնեկիրներ։ Ունի դաշնամուրային, լարային, վոկալ, փողային, տեսական-կոմպոզիտորական, խմբավարական և ժողովրդական գործիքների բաժիններ, սիմֆոնիկ նվագախումբ, երգչախումբ, քանոնահարների և ժողովրդական գործիքների անսամբլ։
Շրջանավարտներ
Կատեգորիա:Երևանի ուսումնական հաստատություններ
Շարբերդա
Բնակչությունը 2003 թվականին գրանցված տվյալներով կազմում էր 45 մարդ։
Ռոզովկա (գյուղ, Ուժգորոդի շրջան)
Ռոզովկա (Розівка), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Ռոզովկա գյուղում բնակվում էր 1 348 մարդ։ Բնակավայրը զբաղեցնում է 1657 կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Ուժգորոդի շրջանի բնակավայրեր Կատեգորիա:Ուկրաինայի գյուղեր
Տանձիկ (Տևրիկի գավառ)
Տանձիկ, գյուղ Արևմտյան Հայաստանում, Սեբաստիայի վիլայեթի Տևրիկի գավառակում ։
Ծանոթագրություններ
Կատեգորիա:Արևմտյան Հայաստանի գյուղեր
Շարիպկուլովո
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարմասկալինսկի շրջանի բնակավայրեր
Դիբրովա (գյուղ, Զենկովի շրջան)
Դիբրովա (Діброва), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Դիբրովա գյուղում բնակվում էր 8 մարդ։ Բնակավայրը զբաղեցնում է 0,276 կմ² տարածք։ Բնակչության խտությունը կազմում էր 28,99 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Զենկովի շրջանի բնակավայրեր Կատեգորիա:Ուկրաինայի գյուղեր
Սոլիկամսկ
Սոլիկամսկ (Солика́мск), քաղաք, Ռուսաստանի Դաշնության Պերմի երկրամասի Սոլիկամսկի շրջանի կենտրոնը։ Նավահանգիստ է Կամայի ձախ ափին։ Կա երկաթուղային կայարան։ Բնակչությունը կազմում է ։ Հիմնադրվել է XV դարի երկրորդ քառորդում և կոչվել Սոլ-Կամսկայա, ապա՝ Ուսոլիե-Կամսկոյե։ 1472 թվականին Մեծ Պերմի հետ միացել է Մոսկովյան պետությանը։ XVI — XVIII դարերին եղել է Ռուսաստանի աղագործական խոշոր շրջան, XVII դար՝ առևտրական խոշոր կենտրոն, 1613 թվականից՝ վոյեվոդության նստավայր, 1719 թվականից՝ պրովինցիայի կենտրոն, 1796 թվականից՝ գավառական քաղաք։
1925 թվականին հայտնաբերվել է Վերին Կամայի կալիումական աղերի խոշոր հանքավայրը։ Կան կալիումական աղերի, թաղանթանյութի-թղթի կոմբինատներ, մագնեզիումի գործարան։ Ունի թաղանթանյութի-թղթի երեկոյան, ավտոճանապարհային տեխնիկումներ, բժշկական և մանկավարժական ուսումնարաններ, հայրենագիտական թանգարան։ Պահպանվել են XVII — XVIII դարերում ճարտարապետական հուշարձաններ։
Ծանոթագրություններ
Կատեգորիա:Ռուսաստանի քաղաքներ
(7980) Սենկևիչ
(7980) Սենկևիչ (Senkevich), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 3-ին Նիկոլայ Չեռնիխի կողմից Նաուչնիում ։
Արտաքին հղումներ
Կատեգորիա:1978 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ստրեմբո
Ստրեմբո  (Strembo), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 513 մարդ (2008), բնակչության խտություն՝ 13 մարդ/կմ²։ Զբաղեցնում է 38 կմ² մակերես։ Փոստային ինդեքս՝ 38080։ Հեռախոսային կոդ՝ 0465։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Մարե Զաբոլոտնի
Մարե Զաբոլոտնի (Mare Sabolotny, ), էստոնացի գրող։
Կենսագրություն
Մարե Զաբոլոտնին ծնվել է 1990 թվականին։ 1997-2009 թվականներին սովորել է Գուստավ Ադոլֆի գիմնազիայում, 2016 թվականին ավարտել է Տարտուի համալսարանի իրավագիտական ֆակուլտետը ։ Սովորել է նաև Տալլինի համալսարանի լեզուների և մշակույթի բաժնում։ 2007 թվականից Երիտասարդ գրողների միության անդամ է։ Սկսել է ստեղծագործել 2006 թվականից «Ամրակ-գոտի» պատմվածքով, որն արժանացել է Պատանիների համար գրքի միջազգային կոմիտեի կազմակերպած Երիտասարդների պատմվածքների մրցույթի 2-րդ մրցանակին։ Հեղինակել է նաև փոքրիկ պատմվածքներ և գրաքննադատական հոդվածներ թերթերում և ամսագրերում։ 2011 թվականին Tänapäev հրատարակչությունը տպագրել է Զաբոլոտնիի երկրորդ վեպը՝ "Peaaegu inimene" , երրորդ վեպը՝ "Mida silm ei seleta" , լույս է տեսել 2015 թվականին։ Գրական տապան փառատոնի մասնակից է։
Արտաքին հղումներ
Կատեգորիա:Էստոնացի գրողներ Կատեգորիա:Տարտուի համալսարանի շրջանավարտներ
Ամենատաք երկիրը (ֆիլմ)
Ամենատաք երկիրը, 1982 թվականին նկարահանված հայկական ֆիլմ ։
Արտաքին հղումներ
Կատեգորիա:Հայկական ֆիլմեր Կատեգորիա:1982 ֆիլմեր Կատեգորիա:«Հայֆիլմ» ստուդիայի ֆիլմեր
Երևանի թատերական թանգարան
Երևանի թատերական թանգարան, առաջին պետական թատերական թանգարանը Հայաստանում։ Կազմակերպվել է 1935 թվականին։ Թանգարանում հավաքված են 19-20-րդ դարերի թատերական գործիչների՝ Չմշկյանի, Ադամյանի, Սիրանույշի․ Աբելյանի, Մանդինյանի և ուրիշների, հայ սովետական թատրոնին վերաբերող արխիվային փաստաթղթեր, բեմական իրեր, զգեստներ, թատերական գրականություն, որոնք ցուցադրվել են թեմատիկ ցուցահանդեսներում։ Թանգարանի ֆոնդերը հարստացել են Հայաստանի քաղաքներից, Բաքվից, Թբիլիսիից և հայաբնակ այլ կենտրոններից ստացված նյութերով։ 1953 թվականին Երևանի թատերական թանգարանի, գրական թանգարանի և Մելիքյանի անվան երաժշտական կաբինետի միավորումով ստեղծվել է Հայաստանի գրականության արվեստի թանգարանը։
Տես նաև
Կատեգորիա:Երևանի թանգարաններ
Կուբայի դոգ
Կուբայի դոգ (Dogo cubano), կամ Կուբայի մաստիֆ (Mastín cubano), շան անհետացած ցեղատեսակ, որ պատկանում էր մոլոսների ցեղին։
Ցեղատեսակի պատմությունը
Ցեղատեսակը առաջացել է այն կենդանիներից, որոնք տարվել են Կուբա Իսպանիայի թագավոր Ֆիլիպ Երկրորդի ժամանակ։ Դա Ստրաոլական բուլդոգի և Ստրաոլական մաստիֆի հիբրիդ էր, հայտնի որպես Պերրո դե Պրեսա։
Այդպիսի խառնուրդը հնարավոր դարձավ 1554-1558 թվականներին, երբ Ֆիլիպ Երկրորդը ամուսնացած էր Անգլիայի թագուհու՝ Մարի Առաջինի հետ։ Առաջին անգամ ցեղատեսակը հայտնաբերվել է Սանտյագո դե Կուբայի վանքում։
Ավելի ուշ կուբայական դոգերին խաչասերեցին նաև որսորդական շների հետ, որպեսզի նրանց մեջ լավացնեն որոնելու հատկությունը։ Ցեղատեսակը օգտագործվում էր փախչող գերիներին գտնելու կամ հետապնդելու համար։
Ճամայկայում Երկրորդ մարունյան պատերազմի ժամանակ՝ 1795-1796 թվականներին, բրիտանական գաղութների վարչակազմը ներմուծեց մի քանի շուն Կուբայից, սևամորթների ավազակային խմբերը հետևելու և ոչնչացնելու համար, որոնք թաքնվել էին սարերում։ Ինչպես նաև ֆրանսիական գաղութների վարչակազմը օգտագործում էին Սանտո Դոմինգոյի արշավախմբում 1801-1803 թվականներին։ Սեմինոլական ցեղախմբերի դեմ պատերազմի ժամանակ 1835-1842 թվականներին ԱՄՆ-ի նախարարությունը Կուբայից նույնպես ներմուծեց մի քանի շուն հնդկացիներին գտնելու համար, որոնք թաքնվել էին Ֆլորիդա նահանգի ճահճուտներում։
Ստրկության վերացումից հետո կուբայական դոգը դադարեց հետաքրքրել բուծողներին, և քսաներորդ դարի սկզբում արդեն համարվեց ոչնչացած։ Մի քանի փորձագետների կարծիքով՝ Կուբայում դեռևս մնացել էին այդ ցեղատեսակի մի քանի մաքրարյուն շներ, սակայն ոչ-ոք չի զբաղվում նրանց պրոֆեսիոնալ բուծմամբ։ Սակայն այն ցեղատեսակները, որոնք ցուցադրվում են կուբայական դոգերի անվան տակ, օրիգինալ ցեղատեսակից շատ հեռու են ։
Արտաքին տեսք
Կուբայական դոգն ուներ մաստիֆի և բուլդոգի միջին չափ, վզակոթի բարձրությունը մոտ 60 սանտիմետր է։ Դունչը կարճ էր, լայն և կտրուկ հատված։ Գլուխը լայն էր և հարթ, խիստ բարձրացված շրթունքներով։ Ականջները միջին չափի էին, որոշ չափով բարձրացված։ Պոչը բավականին կարճ էր, գլանաձև, հենց հիմքի մոտ կորացած դեպի վեր և առաջ։ Ժամանակակից շան գունավորումը կոչվում է «գայլային կարմրամազ»՝ դնչին սև դիմակով, սև շրթունքներով ու թաթերով։
Կարապետ Գարագաշյան
Կարապետ Գարագաշյան, հայ հրապարակախոս։
Կենսագրություն
Ծնվել է Կ. Պոլսում, որտեղ ստացել է նախնական կրթությունը, ապա մեկնել է Փարիզ՝ ուսումը շարունակելու։ 1885 թվականին վերադարձել է Պոլիս, պաշտոնավարել Ելևմտական նախարարությունում։ Աշխատակցել է բազմաթիվ թերթերի։ Խմբագրել է «Գազետ էքոնոմիքե ֆինանսիե» շաբաթաթերթը՝ ֆրանսերեն։ Ֆրանսիական գեղարվեստական գրականությունից կատարել է թարգմանություններ, որոնք հրատարակել է առանձին գրքույկներով, ինչպես՝ «Քանի մը թարգմանությունք ի գաղղիականե» (1878), «Ծաղկաքաղ օտարազգի քերթողաց» (1870-1880, 2 հատոր), «Հատընտիր թարգմանությունք օտարազգի քերթողաց» (1886) և այլն ։
Աղբյուրներ
Կատեգորիա:Հայ հրապարակախոսներ Կատեգորիա:Հայ խմբագիրներ Կատեգորիա:Հայ թարգմանիչներ
Լուսնի սոնատ (Բեթհովեն)
Լուսնի սոնատ (Mondscheinsonate), գերմանացի կոմպոզիտոր Լյուդվիգ վան Բեթհովենի դաշնամուրի համար գրված թիվ 14 սոնատ («Լուսնի», op.N2, Դո դիեզ մինոր)։ Սոնատի առաջին մասը (Adagio sostenuto) «լուսնային» է կոչել երաժշտական քննադատ Լյուդվիգ Ռելշտաբը Բեթհովենի մահից տարիներ անց` 1832 թվականին։ Նա այս ստեղծագործությունը համեմատել է Շվեյցարիայում գտնվող «Ֆիրվալդշտեդ լճի լուսնի լույսի» հետ։ Հետագայում սոնատն ամբողջությամբ ստացել է «Լուսնի սոնատ» անվանումը, որի առաջին մասի քնարական երազկոտությունը հավանաբար Բեթհովենի ժամանակակիցների մոտ ասոցացվել է լուսնկա գիշերվա լռության ու խորհրդավորության հետ։ Իսկ Բեթհովենն այն անվանել է «Sonata quasi una fantasia» (սոնատ ֆանտազիայի նման), որը հավանաբար պայմանավորված է նրանով, որ կոմպոզիտորը մասերի հերթականությունը փոխում է, առաջին մասը դանդաղ մասն է, իսկ բուն սոնատային ձևը՝ ֆինալում, այսինքն առաջին մասի փոխարեն սոնատային մասը տեղափոխվում է ֆինալ։ Սոնատն ավարտվել է 1801 թվականին և 1802 թվականին Բեթհովենն այն նվիրել է իր աշակերտ Ջուլիետտա Գվիչարդիին (Countess Giulietta Guicciardi) ։
«Լուսնի Սոնատը» Բեթհովենի ամենատարածված ստեղծագործություններից է դաշնամուրի համար, և այն նույնիսկ սիրված էր այդ ժամանակներում։ Կոմպոզիտորը սոնատը գրել է 30 տարեկանում ։
Պատմություն
«Լուսնի» սոնատի առաջին մասն աչքի է ընկնում իր քնարականությամբ, տխուր ու թախծոտ բնույթով, որի արտահայտման համար կոմպոզիտորն օգտագործում է շատ լակոնիկ՝ հակիրճ երաժշտական ինտոնացիա, ալիքաձև շարժումով։ Այս մասը գրված է դո դիեզ մինորում, սակայն ընթացքում տեղի են ունենում մոդուլացումներ` տոնայնային փոփոխություններ, և ավարտվում է ողբերգական թախիծով։
Երկրորդ մասը Alegretto- ն իր սկերցոզային հումորով լուսավորում է նախաբանի մասի թախծոտ տրամադրությունը։ Սա ժամանակավոր շեղում է, կարճատև հանգիստ։ Գրված է լյա բեմոլ մաժորում։ Այս մասի զգայական բուռն վերելքն արտահայտվում է սոնատային ձևում։
Երրորդ մասի թեմատիկ կորիզը կազմում է առաջին մասի հիմքում ընկած դո դիեզ մինորային ակորդը։ Սա կարելի է համարել բուռն պոռթկում, որն իր գագաթին է հասնում ակորդների հզոր հնչողության պահին։
Սոնատը բաղկացած է երեք տեմպերից․
1․Ադաջիո
2․Ալեգրետտո
3․Պրեստո
Տավուշ (հեռուստաընկերություն)
Տավուշ հեռուստաընկերություն, հայկական մարզային ոչ պետական հեռուստառադիոընկերություն։
Լուսնի սոնատ (Բեթհովեն)
Պատմություն
Օժանդակ պարտիան ՝ սոլ դիեզ մինոր, իր մեջ պարունակում է երգայնություն, իսկ Էքսպոզիցիայի (ցուցադրման) վերջին եզրափակիչ ֆրազներում դրսևորվում է հանգստությունը։
Դրան հաջորդող մշակման մեջ առաջ է գալիս դրամատիկական աճի նոր ալիք։
Սոնատային ձևի կոդան ասես վերածվում է երկրորդ մշակման, որը դիտվում է որպես միանգամայն ինքնուրույն բաժին։
Տվյալ դեպքում կոդան նույնիսկ գերազանցում է մշակմանը։ Այն նման է դրամատիկական ֆրազայի, որտեղ իմպրովիզացիոն կերպով փոփոխվելով անցնում են մի շարք հակադիր էպիզոդներ, որտեղ օժանդակը հնչում է ավելի պաթետիկ բնույթով։ Միայն վերջում այդ ամենն ասես ետ է քաշվում և մեծ զսպվածությամբ հնչում են սոնատն ավարտող տոնիկական ակորդները։
Տավուշ (հեռուստաընկերություն)
Վերաբացում
2020 թվականի ապրիլին՝ չորս տարվա դադարից հետո հեռուստաընկերությունը վերաբացվել է ։
Ծանոթագրություններ
Կատեգորիա:Հայաստանի հեռուստաընկերություններ Կատեգորիա:Հայաստանի հեռուստաալիքներ Կատեգորիա:Հայալեզու հեռուստաալիքներ Կատեգորիա:2010 հիմնադրումներ Հայաստանում Կատեգորիա:2016 կազմալուծված ընկերություններ Կատեգորիա:2016 կազմալուծումներ Հայաստանում Կատեգորիա:2020 հիմնադրումներ Հայաստանում
Լուսնի սոնատ (Բեթհովեն)
Պատմություն
Շատ քննադատներ դեմ են եղել «Լուսնի սոնատ» անվանը` համեմատելով այն թաղման քայլերգի հետ ։
Ծանոթագրություններ
Կատեգորիա:1801 երաժշտական ստեղծագործություններ Կատեգորիա:Սոնատների հեղինակներ
ԱՄՆ նախագահի երդմնակալություն
ԱՄՆ նախագահի երդմնակալություն, ԱՄՆ նախագահի և փոխնախագահի երդման և պաշտոնի ստանձնման հանդիսավոր արարողություն։ Ավանդույթի համաձայն, հրապարակայնորեն անցկացվում է Վաշինգտոնում, ուղեկցվում է նախագահի ծրագրային ճառով, այդ առիթով կազմակերպվում են հանդիսավոր շքերթ և պարահանդես։ Մինչև 1933 թվականը ներառյալ երդմնակալությունը տեղի է ունեցել մարտի 4-ին, իսկ Սահմանադրության 20-րդ փոփոխությունից հետո՝ հունվարի 20-ին։ Այն դեպքում, երբ փոխնախագահն իր նախորդի լիազորությունների վաղաժամկետ ավարտից հետո նախագահ է դառնում, նա երդում է տալիս, բայց հրապարակային արարողություն չի անցկացվում։
Անցկացման վայր
Առաջին երդմնակալությունը տեղի է ունեցել 1789 թվականի ապրիլի 30-ին Նյու Յորքի ֆեդերալ հոլում։ ԱՄՆ-ի ներկայիս մայրաքաղաք Վաշինգտոնում երդմնակալության արարողությունն առաջին անգամ տեղի է ունեցել 1801 թվականի մարտի 4-ին, երբ պաշտոնն ստանձնել է նախագահ Թոմաս Ջեֆերսոնը։ 1825 թվականի մարտի 4-ին Ջոն Քուինսի Ադամսն առաջին անգամ երդում է տվել Կապիտոլիումի Արևելյան նավահանգստում։ Այդ ավանդույթը շարունակվել է մինչև 1981 թվականի հունվարի 20-ը, երբ նախագահ Ռոնալդ Ռեյգանը երդմնակալության վայրը տեղափոխել է Կապիտոլիումի արևմտյան թև, և այդ ժամանակից ի վեր արարողությունը այնտեղ տեղի է ունենում։
Անցկացման ամսաթիվ
Երդմնակալության արարողությունը մարտի 5-ին․
Եթե օրենսդրության մեջ փոփոխություններ չկատարվեն, հաջորդ անգամ հունվարի 21-ի երդմնակալության արարողությունը տեղի կունենա 2041 թվականին։
Ինն անգամ երդմնակալությունն անցկացվել է այլ օրերին՝ գործող նախագահի լիազորությունների վաղաժամկետ դադարեցման կապակցությամբ․
Միջոցառումների հաջորդականություն
Սկզբում նորընտիր նախագահն ու փոխնախագահն ամուսինների հետ գալիս են Սպիտակ տուն, որտեղ նրանց դիմավորում են գործող նախագահն ու փոխնախագահն իրենց կանանց հետ։ Նախագահների երկու զույգերը միասին թեյում են։ Դրանից հետո բոլորը գնում են Կապիտոլի։ Սկզբում հեռանում են փոխնախագահները։ Այնուհետև նախագահների կանայք։ Ավտոշարասյունը ավարտում է այն ավտոմեքենան, որում գտնվում են հեռացող և պաշտոնավարող ԱՄՆ-ի նախագահները։ Կապիտոլիումի արևմտյան աստիճանների վրա կոնգրեսականների և սենատորների ներկայությամբ սկզբում (կեսօրից քառորդ ժամ առաջ) երդում են տալիս ընտրված փոխնախագահին։ Կեսօրին Գերագույն դատարանի նախագահը երդում է տալիս ընտրված նախագահին։ Նախագահը հանդես է գալիս երդմնակալության խոսքով։ Այնուհետև նախագահական ավտոշարասյունը կապիտոլիայից հանդիսավոր կերպով շարժվում է դեպի Փենսիլվանիա-ավենյուի Սպիտակ տուն։
Երեկոյան և հաջորդ օրը Վաշինգտոնում կազմակերպվում են մի քանի երեկույթներ։
ԱՄՆ նախագահի երդում
ԱՄՆ Սահմանադրության 2-րդ հոդվածի 1-ին գլխի համաձայն՝ նորընտիր նախագահը երդում կամ հանդիսավոր երդում է տալիս․
Թեև երդումն անհրաժեշտ է նախագահի լիազորությունների իրականացման համար, նախագահական ժամկետը սկսվում է հունվարի 20-ին՝ ժամը 12:00-ին, անկախ այն բանից, թե արդյոք նախագահը հասցրել է երդում տալ այդ պահին ։
ԱՄՆ առաջին նախագահ Ջորջ Վաշինգտոնը պաշտոնը ստանձնել է 1789 թվականի մարտի 4-ին, իսկ երդումը տվել է միայն 1789 թվականի ապրիլի 30-ին Նյու Յորքի ֆեդերալ հոլում, որն այն ժամանակ երկրի ժամանակավոր մայրաքաղաքն էր։ Սահմանադրությամբ նախատեսված երդման տեքստը ասելուց հետո Վաշինգտոնը ձեռքը դրեց Աստվածաշնչի վրա և ասաց. «Թող Աստված օգնի ինձ»։ Այդ ժամանակից ի վեր գրեթե բոլոր նախագահները երդվել են Աստվածաշնչի վրա և երդվել Աստծուն դարձի գալու համար, թեև օրենքներով դա չի պահանջվում ։
Շքերթ
1809 թվականին Ջեյմս Մեդիսոնի երդման արարողության ժամանակ երդմնակալության ծրագրում առաջին անգամ ներառվել է տոնական շքերթը, որն այդ ժամանակից ի վեր մնում է նրա անբաժանելի մասը։ Ընդհանուր առմամբ չի փոխվել նաև շքերթի երթուղին. այն սկսվում է Կապիտոլիումի մոտ, շարժվում է Փենսիլվանիա-ավենյուով, շրջանցում է ֆինանսների նախարարության շենքը և հասնում Սպիտակ տուն։
Պարահանդես
Արդեն պաշտոնը ստանձնած նախագահը պարահանդեսի է մասնակցում։ Երդմնակալության առաջին պարահանդեսը Ջորջ Վաշինգթոնը կազմակերպել է Նյու Յորքի քաղաքային ասամբլեայի ժողովների դահլիճում։ Նա պարել է երկու կոտիլիոն և մենուետ, որից հետո լքել է դահլիճը։ Վաշինգտոնում առաջին պարահանդեսը տեղի է ունեցել 1809 թվականին, երբ նախագահ է դարձել Ջեյմս Մեդիսոնը։ Ժամանակակիցները գրել են, որ «Լոնգ» հյուրանոցի դահլիճը ակնհայտորեն չափազանց փոքր էր, չափազանց շոգ էր, իսկ նվագախումբը վատ էր խաղում։ Նախագահ Վուդրո Վիլսոնը 1914 թվականին հրաժարվել է պարահանդես տալ՝ պատճառաբանելով, որ պարերը կխախտեն պահի հանդիսավորությունը։ Ֆրանկլին Ռուզվելտը 1933 թվականին իր առաջին երդմնակալության պարահանդեսն անցկացրել է աշխատանքից հետո։ 1949 թվականին Հարրի Թրումենը «վերակենդանացրել է» պարահանդեսի ավանդույթը։ Դուայթ Էյզենհաուերը որոշել է հանդես գալ երկու պարահանդեսով, Ջոն Քենեդին կազմակերպել է 5 պար, Ռոնալդ Ռեյգանը՝ 10։
Վերջին երդմնակալություններ
2005 թվականի հունվարի 20-ին Վաշինգտոնում տեղի է ունեցել Ջորջ Բուշի երդմնակալության արարողությունը։ Նախագահը երդվել է Բուշերի ընտանեկան Աստվածաշնչի վրա, այնուհետև ելույթ է ունեցել, որում շեշտը դրել է ինչպես երկրի ներսում, այնպես էլ արտասահմանում ազատությունների պահպանման անհրաժեշտության վրա։ Բուշի պաշտոնի ստանձնման արարողությանը և շքերթին հետևել է մինչև 500 հազար մարդ։ Հունվարի 19-ին իր երդմնակալության նախօրեին Ջորջ Բուշը կնոջ հետ այցելել է Վաշինգտոնում՝ Black Tie and Boots Ball-ի։ «Սև փողկապների և կոշիկի պարահանդեսին» հավաքվել են շուրջ 10 հազար հյուրեր, առավելապես տեխասցիներ։
ԱՄՆ-ի պատմության 57-րդ երդմնակալության արարողությունը տեղի է ունեցել 2013 թվականի հունվարի 21-ին (նախագահի երդումը տրվել է հունվարի 20-ին մասնավոր արարողության ժամանակ)։ Նախագահը երդվել է Լինքոլնի Աստվածաշնչի վրա։ Պաշտոնը ստանձնելու արարողությանը և շքերթին հետևել է մոտ երկու միլիոն մարդ։
ԱՄՆ 45-րդ նախագահ Դոնալդ Թրամփի երդմնակալությունը տեղի է ունեցել 2017 թվականի հունվարի 20-ի կեսօրին ։
46-րդ նախագահ Ջո Բայդենի հերթական երդմնակալության արարողությունը նախատեսված է 2021 թվականի հունվարի 20-ին։ Նրա նախորդը՝ Դոնալդ Թրամփը, հայտարարել է, որ չի մասնակցելու արարողությանը ։
Ծանոթագրություններ
Կատեգորիա:ԱՄՆ-ի տոներ Կատեգորիա:Նախագահությունն ԱՄՆ-ում Կատեգորիա:ԱՄՆ-ի նախագահներ Կատեգորիա:ԱՄՆ-ի քաղաքականություն
Կովկասյան գեղգեղիկ
Կովկասյան գեղեգեղիկ, շահրիկների ընտանիքի թռչուն։ Բնադրող-չվող է, քիչ տարածված։
Կառուցվածք
Մարմնի երկարությունը 10,5 - 11 սմ է, թևերի բացվածքը՝ 15-21 սմ, կենդանի զանգվածը՝ 8,25 - 8,5 գ։ Փոքր շահրիկ է, ոտքերը՝ սև, կտուցը՝ պստլիկ, առաջնային փետուրների դուրս ցցված ծայրը՝ կարճ։ Մարմինը վերևից և կողքերը դարչնագույն են, հոնքը՝ երկար, աղոտ սպիտակ, թարմ փետրավորման դեպքում առաջնային փետուրները բաց գույնի նեղ ծայրերով են։
Կենսակերպ
Աշխույժ է, միջատներ է որոնում ծառերի սաղարթներում, հաճախ պոչը տմբտմբացնում է։ Բնակվում է անտառներում, գետափերի մացառուտներում, ենթալպյան մարգագետիններում։ Սնվում է անողնաշարավորներով։
Բնադրում
Գարնանային ամենավաղ վերադարձը՝ մարտի 1-ին օրերից։ 1-ին բները գրանցված են հուլիսի սկզբին և մայիսի 2-րդ տասնօրյակի վերջին։ Բույնը գավաթաձև է (գնդանման)՝ բույսերից, փետուրներից, ձիու մազից։ Բնադրում է գետնին։ Ձվերը բներում հայտնվում են մայիսի 2-րդ տասնօրյակին, կրկնակի բնադրման դեպքում՝ հունիսի ընթացքում։ Դնում է 15 մմ տրամագծով, սպիտակ՝ կարմիր պտերով 4 ձու։ Ձագերը հայտնվում են հուլիսի սկզբին, թռիչքին լավ տիրապետող երիտասարդ թռչունների ընտանեկան խմբերը՝ հուլիսի վերջին։ Աշնանային չուն՝ հոկտեմբերի 2-րդ կեսից - նոյեմբերի 1 - ին տասնօրյակին։ Կենսակերպին վերաբերող այլ հատկանիշների մասին տվյալները բացակայում են։
Կատեգորիա:Թռչուններ այբբենական կարգով Կատեգորիա:Շահրիկներ Կատեգորիա:Կենտրոնական Ասիայի թռչուններ
Մաթեոսի խաչքար (Մայր Աթոռ)
Մաթեոսի խաչքար, գտնվում է Հայաստանի Արմավիրի մարզի Վաղարշապատ քաղաքի կենտրոնում գտնվող Մայր Աթոռի արևելյան կողմում՝ Գևորգյան հոգևոր ճեմարանի և Գրիգոր Լուսավորչի դարպասի հարևանությամբ՝ քանդակազարդ երեսով դեպի հարավ, ձախից իններորդը։
Տեղադրություն
Մայր Աթոռի արևելյան կողմում՝ Գևորգյան հոգևոր ճեմարանի և Գրիգոր Լուսավորչի դարպասի հարևանությամբ՝ քանդակազարդ երեսով դեպի հարավ, ձախից իններորդը։ Կանգնեցված է եղել Վայոց ձորի մարզի Վերնաշեն գյուղից մոտ 7 կմ հարավարևելյան հատվածում գտնվող Թանահատի վանքում ։
Խաչքարի նկարագրություն
Կանգնեցված է բազալտե պատվանդանին։ Գեղաքանդակ։ Քիվի տակ և խաչքարի ստորին մասում երեքական խաչքանդակներ։
Վիմական արձանագրություն
Խաչքարի քիվին 1 տող վիմական արձանագրություն.
Համաձայն արձանագրության՝ խաչքարը կանգնեցվել է ի հիշատակ Մաթեոսին։
Ծանոթագրություններ
Կատեգորիա:Մայր Աթոռի խաչքարեր Կատեգորիա:Տեղահանված խաչքարեր Կատեգորիա:Խաչքարերի վիմական արձանագրություններ
Ամանորյա ոսկեգույն հրեշտակ
Ամանորյա ոսկեգույն հրեշտակ, Հայաստանի և Երևանի ամանորյա նորընտիր խորհրդանշան։ Խորհրդանշանն է հրեշտակ, որի ձեռքին փողն է, որով նա ազդարարում է Նոր տարվա գալուստը։ Երևանի քաղաքապետարանի Արտաքին ձևավորման և գովազդի վարչությունը BB Media ընկերության հետ համատեղ մշակել է 2013 թվականի Նոր տարվա տարբերանշանը ։
Ծանոթագրություններ
Կատեգորիա:Ամանորյա զարդարանքներ
Դիգորներ
Դիգորներ (дыгур, дыгурæттæ; եզակի թիվ՝ дыгурон, դիգ.՝ дигорæ, дигорæнттæ; եզակի թիվ՝ дигорон ), օսերի ազգագրական խումբ, որը խոսում է օսերենի դիգորյան բարբառով (լենինյան լեզվաբանական քաղաքականության շրջանակներում մինչև 1937 թվականը զարգանում էր որպես առանձին լեզու)։ Իրոնյան բարբառի կրողները շատ քիչ դեպքերում են տիրապետում դիգորյան խոսվածքին և առանց շփման փորձի վատ են այն հասկանում։ Իսկ դիգորները հակառակը՝ մեծ մասամբ հասկանում են իրոնյան խոսվածքը և մասամբ տիրապետում են նրա, քանի որ իրոնյան տարբերակը ավելի շատ է տարածված Օսիայում և խորհրդային տարիներին համարվում էր օսերի միակ գրական լեզուն, ինչի պատճառով էլ դասավանդվում էր դիգորական կրթական հաստատություններում։ Համաձայն 2002 թվականի համառուսաստանյան մարդահամարի 407 մարդ իրենց նշել են որպես դիգոր, 2010 թվականի մարդահամարի համաձայն՝ 123 մարդ։ Սակայն, ենթադրաբար, դիգորերենի կրողների թիվը կազմում է մի քանի տասնյակ հազար մարդ։
Պատմություն
Մովսես Խորենացու Աշխարհացույցում ցեղանունների շարքում հանդիպվում է նաև աշդիգոր անվանումը, որը, ենթադրաբար, դիգորներին է վերաբերվում։ Այդ և այլ (հիմնականում լեզվաբանական) հիմունքների վրա ենթադրվում է, որ նախաօսերենում բարբառային տարբերությունը ծագել է վաղ շրջանում՝ մինչմոնղոլյան ժամանակներում։ Դիգորների մոտ պահպանվել են 15-րդ դարում Կովկաս արշաված Լենկթեմուրի մասին պատմությունները (Զադալեսկի նանա և Թեմուր Ալսաղ)
Դիգորները կազմում են Հյուսիսային Օսիայի արևմտյան մասում գտնվող Դիգորիայի (հանրապետության ժամանակակից Դիգորյան և Իրաֆյան շրջանները), ինչպես նաև Կաբարդա-Բալկարիայի մի քանի բնակավայրերի հիմնական մասը։
Բնակեցման տարածքները
Դիգորները հիմնականում բնակվում են հետևյալ տարածքներում.
Ծանոթագրություններ
Կատեգորիա:Դիգորներ Կատեգորիա:Կովկասի ազգեր
Սոչի
Սոչի (Сочи), առողջարանային քաղաք Ռուսաստանի Կրասնոդարի երկրամասում՝ Արևմտյան Կովկասում՝ սևծովյան ափին։ Կովկասյան գլխավոր գագաթի հարավային լանջերին տեղակայված Կրասնայա Պոլյանա քաղաքատիպ ավանի, շրջակա գյուղերի հետ միասին Սոչի քաղաքը ձևավորում է մունիցիպալ կազմավորում քաղաք-բուժավայր Սոչին, որը ոչ պաշտոնապես կոչվում է նաև Մեծ Սոչի։ Սոչին հանդիսանում է Ռուսաստանի ամենամեծ հանգստավայրային քաղաքը, կարևոր տրանսպորտային հանգույցը   , ինչպես նաև Ռուսաստանի սևծովյան ափի խոշորագույն տնտեսական և մշակութային կենտրոնը  ։
Սոչի քաղաքի մշտական բնակչությունը կազմում է 368 011 մարդ (2013), իսկ քաղաքային ձևավորման՝ քաղաք-հանգստավայր Սոչիինը՝ 445 209 մարդ (2013)։ Բնակչության թվաքանակով Սոչին Հարավային ֆեդերալ շրջանում զբաղեցնում է 5-րդ տեղը Դոնի Ռոստովից (1 103 733), Վոլգոգրադից (1 018 790), Կրասնոդարից (784 048), Աստրախանից (527 345) հետո և 49-րդ տեղը Ռուսաստանում։ Սև ծովի քաղաքների շարքում բնակչության թվով Սոչին գրավում է 3-րդ տեղը՝ զիջելով Օդեսային և Սամսունին և մի փոքր գերազանցելով Սևաստոպոլին, Տրապիզոնին և Վարնային։
Սոչին նաև հանդիսանում է Ռուսաստանի և Եվրոպայի ամենաերկար քաղաքը   ։
Սոչիի շրջան Ադլերում և Կրասնայա Պոլյանա գյուղում, որը գտնվում է Սև ծովից 39 կմ հեռու՝ լեռներում, անցկացվեցին XXII ձմեռային Օլիմպիական խաղերը. 2009 թվականի սեպտեմբերի 15-ին Սոչին մտավ օլիմպիական քաղաքների Համաշխարհային միավորման մեջ ։
Օլիմպիադայի նախապատրաստման ընթացքում քաղաքի և նրա ենթակառուցվածքների (Օլիմպիադայի հետ կապ չունեցող) զարգացման համար ծախսվել է 500 միլիարդ ռուբլի ։
Ընդհանուր տեղեկություններ
Քաղաքը տեղակայված է հյուսիսային լայնության 43 աստիճանում, այսինքն մոտավորապես Նիսի, Տորոնտոյի, Ալմա-Աթայի և Վլադիվոստոկի աշխարհագրական լայնության վրա։ Սոչի քաղաքի աշխարհագրական կոորդինատներն են՝ հյուսիսային լայնության 43°35′07″, արևելյան երկայնության 39°43′13″։
Հանգստավայրային կարևորագույն գործոններ, որոնք գրավում են հանգստացողներին, լողափերը, տաք կլիման, հանքային աղբյուրներն են։ Քաղաքի տարածքում գտնվող Արևմտյան Կովկասի կուսական կոլխիդյան անտառները (կենսոլորտի կովկասյան պետական արգելոց) մտել են ՅՈՒՆԵՍԿՕ-ի համաշխարհային ժառանգության ցուցակ։
Կլիմա
Սոչին, ինչպես և Տուապսեից հարավ ընկած ռուսական ողջ սևծովյան հատվածը, գտնվում է խոնավ մերձարևադարձային գոտում (Cfa համաձայան Կյոպենի կլիմայի դասակարգման), որը խիստ տարբերում է այս շրջանը ծովափի՝ ավելի հյուսիս՝ Անապայից Տուապսե, ընկած հատվածից, որտեղ տիրապետող է տիպիկ կիսաչոր միջերկրածովյան կլիման։ Սոչիի կլիմայի վրա նշանակալի ազդեցություն ունեն ծովը (ամռանը նա զովացնում է, ձմռանը՝ տաքացնում) և լեռները (պաշտպանում է հյուսիսային սառը քամիներից)։ Կլիման շատ խոնավ է, հատկապես ծովափնյա հատվածում, և Սոչիի եղանակից նկատվում է նաև հարևան Վրաստանում, ինչպես նաև ԱՄՆ հարավ-արևելքում (Միսիսիպի, Լուիզիանա, Ալաբամա, Ջորջիա նահանգներ)։ Առավելագույն տեղումներ բաժին է ընկնում ձմռանը, հիմնականում անձրևի, իսկ հազվադեպ՝ ձյան տեսքով։ Ձմռանը տաք է, ամռանը՝ շոգ և խոնավ։ Ծովին մոտ լինելու շնորհիվ ամառային բարձր ջերմաստիճանները կարգավորվում են դեպի իջեցում և բարենպաստ են բնության և մարդկանց համար։ Այսպիսի կլիման բարենպաստ է տարբեր տեսակի մերձարևադարձային և բարեխառն բույսերի համար։ Քանի որ Սոչին գտնվում է մերձարևադարձի հյուսիսային սահմանում, ձմռանն այստեղ հազվադեպ են սառցակալումներն ու ձյան տեղումները, իսկ Սոչիի քաղաքային սահմանում՝ ծովափին, դրանք հազվադեպ են և տևում են մեկից հինգ օր, իսկ որոշ տարիներ ընդհանրապես բացակայում են։ Սոչիում լինում է տևական ամառ (ապրիլի կեսերից հոկտեմբեր), բարեխառն աշուն (նոյեմբերից հունվար), կարճ ձմեռ (փետրվարից մարտի կեսերը) և կարճատև գարուն (մարտի կեսերից ապրիլի կեսերը)։
Ժամային գոտի
Սոչին գտնվում է մի ժամային գոտում, որը միջազգային չափանիշով նշվում է ինչպես Moscow Time Zone (MSK)։ Միջազգային կոորդինացիոն ժամանակից՝ UTC, շեղումը կազմում է +4։00։
Պատմություն
Սոչիի շրջանը և նրան հարակից սևծովյան ափն ունեն հնագույն պատմություն, որի մասին վկայում են շրջանում գտնված հնագիտական պեղածոները։ Այստեղ իրենց հետքերն են թողել մինչանտիկյան ժամանակները, Անտիկ ժամանակաշրջանը, վաղ և ուշ միջնադարը, խորհրդային ու հետխորհրդային շրջանները։
Անվան ծագում
Կարծիք կա, որ «Սոչի» բառի («Սադշա» ձևով) առաջին գրավոր հիշատակումը եղել է 1641 թվականին և պատկանում է թուրք զորավար և ճանապարհորդ Էվլիյա Չելեբիին, ով անվանել է «Սոչի» ցեղը, որն ապրում է Ադլերի (բնագրում՝ Արտլարա) բարձր լեռներում։
Սադշա, Սադչա, Սաչա, Սոչի … Սկզբնական ուբիխական բառի բազմաթիվ թարգմանությունների արդյունքում թուրքերեն, գերմաներեն, ռուսերեն տարբեր աղբյուրներում կան տարբեր տեսակետներ… Սիդի Ահմեդ փաշային պատկանող երկիր։ Սադշան գտնվում է լեռներում՝ Արտլարից հյուսիս, և կան շատ վկայություններ, որ միայն 19-րդ դարի սկզբին սադշաները կհայտնվեն Սոչի գետի ափին։ Իհարկե, սա նվաճում էր։ Հայտնի կովկասագետ Անատոլի Նեստերովիչ Գենկոն Էվլիա Չելեբիի գրառումների, ինչպես նաև Ջեյմս Ստանիսլավ Բելլյայի, Ուսլարի, Դիրրի և այլ հեղինակների նյութերի, «Սադշա լեզվի» լեզվաբանական վերլուծության հիման վրա եկավ այն եզրակացության, որ «18-րդ դարի կեսերին սադշաները խոսում էին ուբիխերեն», այնուհետև ծովափնյա ցեղերից շատերի մոտ գերազանցում էին աբխազերեն և ադիգերեն բառերը։ Էվլիա Չելեբին եղել է նաև ներկայիս Սոչիի կենտրոնում։ Տեղանքն անվանեց Սուջալար՝ «Սուջա ցեղի բնակավայր»։
Կովկասյան պատերազմի տարիներին ռուսական ամրապնդումը Սոչի գետի գետաբերանում (որոշ փաստաթղթերում Սոչի-պստա) անվանվում էր Ալեքսանդրիա, Նավագինսկոյե, Դախովսկոյե։ Ընդ որում, այս ընթացքում փաստաթղթերում պաշտոնական անվանման հետ մեկտեղ օգտագործվում էր զուգահեռ անվանումը՝ Սոչի (գետի և տեղանքի)։
Գոյություն ունի անվան վրացական ծագման վարկածը. სოჭი (սոճի) վրացերենից թարգմանաբար նշանակում է «եղևնի» ։
Քաղաքի պատմությունը և լուսանկարներ
Կատեգորիա:Կրասնոդարի երկրամասի քաղաքային բնակավայրեր Կատեգորիա:Ռուսաստանի նավահանգիստներ Կատեգորիա:Սև ծովի նավահանգիստներ Կատեգորիա:Ռուսաստանի առողջարաններ Կատեգորիա:Կրասնոդարի երկրամասի Սոչիի քաղաքային օկրուգի բնակավայրեր Կատեգորիա:Ձմեռային օլիմպիական խաղերի մայրաքաղաքներ Կատեգորիա:1838 թվականին հիմնադրված բնակավայրեր
Վլադիմիր Սկուլաչով
Վլադիմիր Պետրովիչ Սկուլաչով (Владимир Петрович Скулачёв, ), խորհրդային և ռուս կենսաքիմիկոս։ ԽՍՀՄ ԳԱ թղթակից անդամ (1974)։
1957 թվականին ավարտել է Մոսկվայի համալսարանը, որտեղ նա աշխատում է 1960 թվականից։ 1965-1973 թվականներին եղել է կենսաօրգանական քիմիայի միջֆակուլտետային լաբորատորիայի կենսաէներգետիկայի բաժնի վարիչ, 1973 թվականից՝ նույն լաբորատորիայի վարիչ։
Գիտական աշխատանքները հիմնականում վերաբերում են բջջային կենսաէներգետիկայի հարցերին, ուսումնասիրել է կենսաբանական օքսիդացման մեխանիզմները, օքսիդացնող, ֆոսֆորիլացման պրոցեսները, թաղանթային պոտենցիալների՝ որպես բջիջում էներգիայի կուտակումն ու անջատումը կապակցող գործոնի դերն են։
Ծանոթագրություններ
Կատեգորիա:Ռուս կենսաքիմիկոսներ Կատեգորիա:Մոսկվայի պետական համալսարանի շրջանավարտներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Կենսաբանական գիտությունների դոկտորներ Կատեգորիա:Խորհրդային կենսաքիմիկոսներ Կատեգորիա:ԽՍՀՄ ԳԱ իսկական անդամներ Կատեգորիա:Մոսկվայի պետական համալսարանի պրոֆեսորներ‎ Կատեգորիա:ԽՍՀՄ ԳԱ թղթակից անդամներ Կատեգորիա:Մոսկվայի պետական համալսարանի դասախոսներ Կատեգորիա:Եվրոպական ակադեմիայի անդամներ Կատեգորիա:Ռուսաստանի ԳԱ իսկական անդամներ
Ահարոն Չիլինգարյան
Ահարոն Հարությունի Չիլինգարյան, հայ տնտեսագետ, ՀՀ պետական գործիչ։
Կաչաղակներ
Կաչաղակներ, ագռավների ընտանիքի թռչուններ ։
Ընդհանուր բնութագիրը
Սովորական կաչաղակի պոչը երկար է, փետրագունավորումը՝ սևի ու սպիտակի համադրությամբ։ Ամենակեր է։ Երևան քաղաք է թափանցել 1970-ական թթ.։ Անտառային կաչաղակը խիստ կապված է անտառատարածքների հետ ։ Թևին կա կարմիր բիծ, գլխին՝ թույլ զարգացած փուփուլ ։
Տեսակները
ՀՀ-ում հանդիպում է 2 տեսակ՝ անտառային կաչաղակ և սովորական կաչաղակ։
Ծանոթագրություններ
Կատեգորիա:Թռչուններ այբբենական կարգով
Քեննեթ Լոներգան
Քեննեթ Լոներգան (Kenneth Lonergan,, ամերիկացի կինոռեժիսոր, սցենարիստ և թատերագիր։ «Օսկար» և BAFTA մրցանակների դափնեկիր։
Վաղ տարիներ
Նա սովորել է է այժմ գոյություն չունեցող Յոլդենի միջնակարգ դպրոցում (թատերական թեքումով, բավականին առաջադեմ մասնավոր դպրոց Մանհեթենում), որտեղ էլ սկսել է պիեսներ գրել։
Կարիերան թատրոնում
Նրա առաջին պիեսը («The Rennings Children») ընտրվել է մասնակցելու Սոնդխայմ Փառատոնին` աջակցելով երիտասարդ դրամատուրգներին։ Դա կատարվել է 1982 թվականին, երբ Քեննեթը եղել է ուսանող Ուեսլեյան համալսարանում` դրամատուրգիայի և ռեժիսուրայի ֆակուլտետում։ Ավելի ուշ նա նաև սովորում է Նյու Յորքի համալսարանում ։
Կարիերա հեռուստատեսությունում և կինոյում
Քեննեթ Լոներգանի անունն առաջին անգամ էկրաններին է հայտնվում 90-ականների սկզբին, երբ նա հանդես է գալիս որպես Դագ մուլտսերիալի սցենարիստներից մեկը։ 1999 թվականին Հարոլդ Ռեմիսի «Վերլուծիր դա» ֆիլմը, որը նկարահանվել է Լոներգանի սցենարով, մեծ հաջողություն է ունենում թե' հանդիսատեսի, թե' քննադատների մոտ։  Արդեն մեկ տարի անց նա նկարահանում է իր առաջին ֆիլմը որպես ռեժիսոր՝ («կարող ես ապավինել ինձ»), ինչն անմիջապես նրան բերում է «օսկարյան» անվանակարգը լավագույն սցենարի համար։  2003 թվականին դրան հետևում է երկրորդը՝ «Նյու Յորքի ավազակախմբեր» պատմական քրեական դրամայի վրա կատարված աշխատանքի համար։ 2005 թվականին նա զբաղվում է իր հաջորդ նախագծի՝ «Մարգարետ» դրամայի բեմադրությամբ (Աննա Փեքվինի հետ գլխավոր դերում), սակայն պրոդյուսերների և մոնտաժողների միջև համաձայնության գալու անհնարինության պատճառով ֆիլմը վարձույթում է հայտնվում է միայն 2011 թվականին։
2016 թվականին համաշխարհային էկրան է բարձրանում «Մանչեսթերը ծովի մոտ» ֆիլմը, որը բազմաթիվ պարգևներ և անվանակարգեր է բերում ինչպես իրեն՝ Լոներգանին, այնպես էլ նրա մյուս ստեղծողներին, մասնավորապես Քեյսի Աֆլեքին, որը Օսկար Է ստացել տղամարդու լավագույն դերի համար։
Ծանոթագրություններ
Կատեգորիա:Օսկարակիրներ Կատեգորիա:Ամերիկացի կինոռեժիսորներ Կատեգորիա:Ամերիկացի սցենարիստներ Կատեգորիա:BAFTA մրցանակի դափնեկիրներ Կատեգորիա:Ամերիկացի դրամատուրգներ Կատեգորիա:21-րդ դարի կինոռեժիսորներ Կատեգորիա:Սցենարիստներ այբբենական կարգով Կատեգորիա:Կինոռեժիսորներ այբբենական կարգով Կատեգորիա:Ամերիկացիներ իռլանդական ծագմամբ Կատեգորիա:Նյու Յորքի համալսարանի շրջանավարտներ Կատեգորիա:Ամերիկացի ռեժիսորներ Կատեգորիա:Ամերիկացի թատերական ռեժիսորներ Կատեգորիա:Ամերիկացի կինոսցենարիստներ Կատեգորիա:Ամերիկացի դերասաններ
Շարիպովկա (գյուղ, Բլագովեշչենսկի շրջան)
Շարիպովկա (Шариповка, Шәрип), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 91 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովեշչենսկի շրջանի բնակավայրեր
Ռուսկիե Գեևցի
Ռուսկիե Գեևցի (Руські Геївці), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Ռուսկիե Գեևցի գյուղում բնակվում էր 126 մարդ։ Բնակավայրը զբաղեցնում է 0,033 կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Ուժգորոդի շրջանի բնակավայրեր Կատեգորիա:Ուկրաինայի գյուղեր Կատեգորիա:1936 թվականին հիմնադրված բնակավայրեր
Հունվարի 14
Հունվարի 14, տարվա 14-րդ օրն է։
Դոլժիկ (գյուղ, Զենկովի շրջան)
Դոլժիկ (Довжик), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Դոլժիկ գյուղում բնակվում էր 482 մարդ։ Բնակավայրը զբաղեցնում է 2,71 կմ² տարածք։ Բնակչության խտությունը կազմում էր 177,86 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Զենկովի շրջանի բնակավայրեր Կատեգորիա:Ուկրաինայի գյուղեր
Պոպյուգա
Պոպյուգա (Колодливая), գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Մեզեն գետի աջ ափին՝ 282 կմ հեռավորության վրա։ Գետի երկարությունը 8 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
(7981) 1978 VL10
(7981) , աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանոր Հելինի և Շելտ Բասի կողմից Պալոմարում ։
Միջին հեռավորությունը Արեգակից կազմում է 2,887564 ա. մ., առավելագույնը մոտենում է 2,5777 ա. մ. հեռավորության վրա և հեռանում 3,1974 ա. մ. ։ Արեգակի շուրջ մեկ ամբողջական պտույտ է կատարում 1792,24 երկրային օրվա ընթացքում, իր ուղեծրով շարժվելով միջինում 0,200866 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,97° անկյուն։
Արտաքին հղումներ
Կատեգորիա:1978 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ամենացուրտ ձմեռը 1854 թվականից ի վեր
Ամենացուրտ ձմեռը 1854 թվականից ի վեր, 1988 թվականին նկարահանված հայկական ֆիլմ։ Կինոնկարի համար հիմք է ծառայել Վիլյամ Սարոյանի համանուն պատմվածքը ։
Սյուժե
Արամը, ով ցրիչ է աշխատում, սիրահարված է իր համադասարանցուն՝ Էմիին, որ բավական բարեկեցիկ ընտանիքից է։ Եվ զուր են մեծերը փորձում փրկել տղային հիասթափության ցավից։ Դաժան ցրտից ամոքվելու ուժը միայն ինքդ քո մեջ պետք է ունենաս։
Արտաքին հղումներ
Կատեգորիա:Հայկական ֆիլմեր Կատեգորիա:1988 ֆիլմեր Կատեգորիա:Խորհրդային ֆիլմեր Կատեգորիա:«Հայֆիլմ» ստուդիայի ֆիլմեր
Բանակցային առաջնագծում (գիրք)
«Բանակցային առաջնագծում», Հայաստանի 3-րդ նախագահ Սերժ Սարգսյանի ժողովածուն, որը հրատարակվել է 2023 թվականին Newmag հրատարակչությունում։
Գրքի շնորհանդեսը տեղի է ունեցել 2023 թվականի մարտի 7-ին, Երևանի Հայկական բարեգործական ընդհանուր միության դահլիճում ։
Բովանդակություն
«Բանակցային առաջնագծում» գրքում ամփոփված է Սերժ Սարգսյանի պաշտոնավարման տաս (2008-2018) և հետնախագահական շրջանի չորս տարիներին (2018-2022) Լեռնային Ղարաբաղի հակամարտության կարգավորման բանակցային գործընթացի վերաբերյալ հեղինակի հայտարարությունները, ուղերձները, ելույթները, հոդվածները, հարցազրույցները ։
Գրքում խոսվում է նաև Սերժ Սարգսյանի վարած քաղաքականության, բանակցային գործընթացի զարգացումերի, որոշակի փուլերում առաջացած խնդիրների, առաջընթացի ու ձեռքբերումների մասին ։
Արտաքին հղումներ
Կատեգորիա:Newmag հրատարակչության գրքեր Կատեգորիա:Հայերեն գրքեր Կատեգորիա:Գիտահանրամատչելի գրքեր
Շարիպովո (գյուղ, Աբզելիլովսկի շրջան)
Շարիպովո (Шарипово, Шәрип), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Արտ Թեյտում
Արթուր «Արտ» Թեյտում (Arthur "Art" Tatum, ), ամերիկացի ջազ դաշնակահար, կոմպոզիտոր։ Ֆենոմենալ տեխնիկայի վարպետ, նրա «սթրայդ» ոճի առանձնահատկությունը եղել է գամմների և արպեջոյի հաճախակի օգտագործումը, որոնք ընդգրկել են ամբողջ ստեղնաշարը, ինչպես նաև հայտնի ստանդարտներում ներդաշնակության փոփոխությունը։ Ընդունված է համարել, որ նրա փորձարկումները կանխազգացել են բիբոպի կատարողների ներդաշնակ լեզուն։
Թեյտումը ծնվել է կույր (բնածին կատարակտ), ենթարկվել է մի շարք վիրահատությունների և վերականգնվել է իր տեսողությունը, մեկ աչքով նա կարողացել է տարբերակել առարկաների ուրվագծերը։ Սովորել է Կոլումբուսում կույրերի համար նախատեսված դպրոցում, 13 տարեկանում սովորել է նվագել ջութակ և դաշնամուր, հետագայում չի ստացել որևէ պաշտոնական կրթություն։ Նա սկսել է հանդես գալ Տոլիդոյի ակումբներում, նվագել է ռադիոյով և նրա հաղորդումները տարածվել են ամբողջ երկրում։ 1932 թվականին նա եկել է Նյու Յորք՝ որպես Ադելաիդա ակումբի նվագակցող, աշխատել է նաև Onyx ակումբում՝ իր յուրահատուկ նվագաոճով գրավելով բոլորի ուշադրությունը։ 1935-1936 թվականներին Չիկագոյում ղեկավարել է Three Deuces նվագախումբը, այնուհետև վերադարձել է Նյու Յորք և մեկ տարի անց հավաքել իր սեքստետը, որի հետ 1938 թվականին հանդես է եկել Լոնդոնում։ 1943 թվականին հավաքել է տրիո խումբ (Սլեմ Ստյուարտ-կոնտրաբաս, Թինի Գրայմս-կիթառ), բացի այդ համագործակցել է Քոուլմեն Հոուկինսի, Բարնի Բիգարդի, Միլդրեդ Բեյլիի հետ, ինչպես նաև դուետ է ձայնագրել Բիգ Ջո Թյորների հետ։ Մեծ ազդեցություն է ունեցել ջազային դաշնակահարության զարգացման վրա, նրա հետրևորդների թվում են եղել Օսկար Փիթերսոնը, Ահմադ Ջամալը, Բիլլի Թեյլորը, Տետե Մոնտոլիուն և շատ ուրիշներ։
Մանկություն և պատանեկություն
Արթուր «Արտ» Թեյտում կրտսերը ծնվել է 1909 թվականի հոկտեմբերի 13-ին, Օհայո նահանգի Թոլեդո քաղաքում։ Նրա հայրը՝ Արթուր Թեյտում ավագը, եղել է կիթառահար և ավագ պրեսբիտերական եկեղեցում, որտեղ նրա մայրը՝ Միլդրեդ Հոսկինսը, դաշնամուր է նվագել։ Արթուրից բացի, ընտանիքում ևս երկու երեխա եղել՝ Կարլը և Արլին, նրա եղբայրները։ Մանկուց Արթուրը տառապել է կատարակտով, որի արդյունքում գրեթե ամբողջությամբ կորցրել էր տեսողությունը։ Բազմաթիվ վիրահատությունների արդյունքում թույլ տեսնող աչքի վիճակն այն աստիճան է բարելավվել, որ Արտը կարողացել է տարբերակել խոշոր առարկաների ուրվագիծը, սակայն տեսողությունը կրկին վատացել է, երբ Թեյտումը հարձակման է ենթարկվել 1930 թվականին 21 տարեկանում։
Լինելով բացարձակ լսողությամբ հրաշամանուկ՝ Արտ Թեյտումը սովորել է նվագել լսողությամբ՝ հիշելով եկեղեցու երգեցողությունը, մեղեդիները ռադիոյով և փորձելով պատճենել դաշնամուրային ձայնագրությունները, որոնք պատկանում էին իր մորը։ Արտը աներևակայելի արագ մշակել է իր նվագաոճը, առանց կորցնելու ճշգրտությունը։ Որպես երեխա, Թեյտումը նաև շատ զգայուն է եղել դաշնամուրի կարգաբերման համար և մշտապես պնդել է, որ այն կարգավորվի։ Արտը դաշնամուր նվագելուց, ունեցել է անհավանական մտավոր ունակություններ, նա ունեցել է հանրագիտարանային հիշողություն և կարողացել է հիշել բեյսբոլի լիգայի ողջ մեծ վիճակագրությունը։
Երաժշտական գործունեություն
Թեյտումի՝ հաջողության արագ թռիչքի գլխավոր իրադարձություններից մեկը նրա հայտնվելն էր 1933 թվականին Նյու Յորքի Մորգանի բարում՝ Ուոլերի, Ջոնսոնի և Վիլի «Լեո» Սմիթի մասնակցությամբ։ Մրցույթին մասնակցել են Ջոնսոնի «Harlem Strut»֊ը «Carolina Shout»֊ը և «Handful of Keys» ստանդարտները։ Թեյտումը հաղթել է իր «Tea for Two» և «Tiger Rag» վերադաշնակումներով ։